บาทเปิด 32.84/86 แข็งค่า
เงินบาทเปิด 32.84/86 แข็งค่าสวนทางภูมิภาคจากทุนไหลเข้า
9 ม.ค. 2558

เงินบาทเปิด 32.84/86 แข็งค่าสวนทางภูมิภาคจากทุนไหลเข้า
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.84/86 บาท/ดอลลาร์ จากเย็นวานนี้ที่ระดับ 32.88/90 บาท/ดอลลาร์ เคลื่อนไหวสวนทางกับค่าเงินในภูมิภาค เนื่องจากมีเงินทุนต่างประเทศไหลเข้ามาในตลาดหุ้น
"แข็งค่าสวนทางกับภูมิภาคจาก flow ต่างประเทศ" นักบริหารเงิน กล่าว
นักลงทุนรอดูรายงานตัวเลขเศรษฐกิจที่สำคัญของสหรัฐฯ ในวันนี้ ได้แก่ ตัวเลขการจ้างงานนอกภาคเกษตรเดือน ธ.ค.57 ซึ่งคาดว่ามีแนวโน้มออกมาดี แต่อาจไม่ส่งผลต่อค่าเงินบาทมากนักเพราะมีปัจจัยสำคัญจากการไหลเข้าของเงินทุนต่างประเทศมากกว่า
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.85-33.00 บาท/ดอลลาร์